Vilhelm Rosenstand

Vilhelm Jacob Rosenstand () var ein dansk kunstmålar. Dei best kjende verka hans er truleg utsmykkinga av festsalen til Københavns Universitet.

 Liv og virke 
Vilhelm Rosenstand var fødd i København som son av bokhaldaren og kammerråden Andreas Reinhard og Laura Nielsine Rasmine Wellmann (1815–1908).
Han gjekk i målarlære, og i oktober 1856 kom han inn på Kunstakademiet i København. Her gjekk han på modellskulen i 1858. Rosenstand deltok i Den dansk-tyske krigen som løytnant 1864, der han deltok i fektinga ved Bustrup, og deretter var han privatelev hjå Wilhelm Marstrand i to vintrar. Han var òg på Léon Bonnat sin skule i Paris i åra 1881-82. 

venstre|mini|Rosenstand sitt måleri Episode af ottende brigades modangreb ved Dybbel 18. april 1864 frå 1894 er eit av fleire måleri om den dansk-tyske krigen i 1864. Dette glorifiserande historiemåleri er no ved Frederiksborgmuseet.
mini|Studenternes deltagelse i Københavns forsvar natten mellem 10. og 11. februar 1659, måla 1889 av Vilhelm Rosenstand til Festsalen på Københavns Universitet.
mini|Fra forposterne 1864. Måleri frå 1896. 

Rosenstand sat i Akademiraadet frå 1887 til 1911.
I  1889 gifta han seg med Clara Elise Jensen i København.

 Prisar og utmerkingar 
Rosenstand vann den vesle sølvmedaljen til Kunstakademiet i 1859 og den store sølvmedaljen i 1861.

Han vann han den Neuhausenske Præmie i 1865 for Fra Saxarmen ved Dannevirke. Morgen efter Bustrup-Fægtningen og i 1867 for Tordenskiold i Marstrand.

Han fekk Thorvaldsen Medaillen i 1882 for Udenfor et Brasserie i Paris. Moder og Søn ved Pousse-Caféen.

Han er kjend for hovudverka Studenterne ved Københavns forsvar 1659 (1889-1890) og Holberg overværer en prøve på Erasmus Montanus (1892) i festsalen til Københavns Universitet.

Rosenstand var riddar av Dannebrogordenen. 

 Bilete 

Kjelder

Denne artikkelen bygger på «Vilhelm Rosenstand» frå ,  den 31. januar 2026.  

 Bakgrunnsstoff 

Kategori:Mottakarar av Thorvaldsenmedaljen
Kategori:Danske offiserar
Kategori:Folk frå København
Kategori:Historiemålarar
Kategori:Danske målarar